**Dr. Csató Kornélia**

* Munkahely: Büntetés-végrehajtás Országos Parancsnoksága Hivatal
* Rendfokozat: bv. ezredes
* Beosztás, munkakör: hivatalvezető
* Levélcím: 1054 Budapest, Steindl Imre u. 8.
* Telefon: 061/301-4000
* E-mail cím: csato.kornelia@bv.gov.hu

**Önéletrajz:**

Közel 25 éves sokrétű büntetés-végrehajtási tapasztalattal rendelkezik, több területi szervnél és a Büntetés-végrehajtás Országos Parancsnokságán töltött be különböző vezetői beosztásokat.

**Szakmai pályája:**

**1995.** augusztusában kezdte meg büntetés-végrehajtási pályafutását a Rendőrtiszti Főiskola Büntetés-végrehajtási Szakának nappali tagozatos hallgatójaként, majd

**1996.** július 1-jei hatállyal kinevezték a szervezet hivatásos állományába, őrmesteri rendfokozattal.

**1998.** július 1-jével – a Rendőrtiszti Főiskola eredményes elvégzését követően – kinevezték főhadnagyi rendfokozatba, egyben beosztották a Fővárosi Büntetés-végrehajtási Intézet Személyügyi és Szervezési Osztálya állományába főelőadónak.

**2001.** február 1-jétől megbízták a Személyügyi és Szervezési Osztály osztályvezetői feladatainak ellátásával, majd

**2002.** március 1-jei hatállyal kinevezték a Személyügyi és Szervezési Osztály osztályvezetőjévé.

**2004.** szeptember 6-ával vezényelték a Büntetés-végrehajtás Országos Parancsnoksága (a továbbiakban: BvOP) Személyügyi és Szociális Főosztálya állományába, egyben megbízták főosztályvezető-helyettesnek.

**2005.** október 1-jével kinevezték a Személyügyi és Szociális Főosztály főosztályvezetőjévé.

**2007.** február 1-jei hatállyal kinevezték a Váci Fegyház és Börtön állományába parancsnok-helyettesnek, majd

**2007.** november 15-étől ismét a BvOP Személyügyi és Szociális Főosztálya főosztályvezetőjeként tevékenykedett.

**2015.** július 1-jétől a BvOP Humán Szolgálatának szolgálatvezetői feladatait látta el.

**2019.** június 1-jétől megbízással, majd július 1-jétől kinevezéssel teljesít szolgálatot a BvOP hivatalvezetőjeként.

**Tanulmányok:**

Rendőrtiszti Főiskolát és jogi egyetemet végzett, továbbá rendészeti és jogi szakvizsgával is rendelkezik.

**Kitüntetések:**

Szolgálati Jel 10 éves

Szolgálati Jel 20 éves

Büntetés-végrehajtási főtanácsosi cím

Szent Adorján Érdemjel

Magyar Érdemrend Lovagkeresztje katonai tagozat